Oikeusministeriö

Helsinki 9.4.2010

**Amnesty Internationalin Suomen osasto ry:n lausunto oikeusministeriön komiteamietintöön (2009:4): Ehdotus uudeksi yhdenvertaisuuslainsäädännöksi ja siihen liittyväksi lainsäädännöksi**

Amnesty kiittää mahdollisuudesta esittää asiassa lausuntonsa.

Emme ota kantaa ehdotukseen yksityiskohdissaan vaan kuten aiemmissakin tätä uudistustyötä koskevissa lausunnoissamme, keskitymme korostamaan vaatimusta, että eri syrjintäperusteet tulee lainsäädännössämme asettaa samantasoisen suojan piiriin. Tämä tarkoittaa eri elämänalueille ulottuvia yhdenmukaisia syrjintäkieltoja, oikeussuojakeinoja ja yhdenvertaisuuden edistämisvelvoitteita sekä yhdenmukaista valvontaa kaikkia syrjintäperusteita koskien.

Koska nykyinen lainsäädäntö on tästä tavoitteesta kaukana, on selvää että työryhmän ehdotukset merkitsisivät useita parannuksia.

Ehdotuksessa ei kuitenkaan riittävästi vahvisteta erityisesti työelämässä tapahtuvan syrjinnän valvontaa. Tähän tulisi vielä valmistelussa kiinnittää huomiota.

Tiina Valonen

Ihmisoikeustyön johtaja

puh. 050 5368 195

email tiina.valonen@amnesty.fi

tiina.valonen@amnesty.fi